Relectio De Poenitentia Habita In Academia Salmanticensis, Anno M.D.XLVIII., "At contra viri quoq; graues & nobiles ſentiunt: Alexander. 4…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

At contra viri quoque graues & nobiles ſentiunt: Alexander. 4. parte. q. 77. membro. 3. articu. 5. Gabriel. d. 17. q. 1. & Maioris. d. 17. q. 4. Qui etiam Altiſiodorenſem in hanc ſententiam referunt: vt omnes circunſtantiæ ſint explicandæ: quæ etiam in eadem ſpecie mortaliter aggrauant. Atque hæc opinio ſuadetur ante omnia ex Auguſtino lib. De vera & falſa pœnitentia, cap. 14. & habetur De pœnitentia. d. 5. cap. Conſideret: qualitatem (inquit) criminis conſideret in loco, in tempore, in perſeuerantia, in varietate perſonæ & quali tentatione fecerit, & inferius, Omnis iſta varietas (ait) confitenda eſt, & deflenda, & cap. 17. Verſum quidem puto, qui dolet de crimine: conuerſum, qui dolet de omni eius quam expoſuimus varietate: & cap. vltimo, Diligens inquiſitor, cognito crimine, varietates eius non dubitat inueſtigare, & locum, & tempus, & cætera, quæ ſupra diximus in exponendo eorum qualitates.